recursal/SuperWikiNEXT-32B huggingface dataset:
**Մեյլինդա Կելմենդի** (մայիսի 9, 1991(1991-05-09), Պեչ, ՀՍՖՀ), ալբանացի ձյուդոյիստ և աշխարհի կրկնակի չեմպիոն։ Հանդես է գալիս 52 կգ քաշային կարգում։

2014 թվականին Մեյլինդան գլխավորել է ՁՄՖ կանանց աշխարհի վարկանիշային ցուցակը։ Կոսովոյի նախագահ Ատիֆատե Ջահջագան նրան պարգևատրել է «Հայրենիքի առջև մատուցած ծառայությունների համար» նախագահական մեդալով։ 2016 թվականի օգոստոսի 7-ին դարձել է Կոսովոն ներկայացնող առաջին մարզիկը, որը նվաճել է օլիմպիական խաղերի մեդալ։ 2012 թվականին մասնակցել է Լոնդոնի օլիմպիական խաղերին՝ ներկայացնելով Ալբանիան։ Օլիմպիադան եզրափակել է առանց մեդալի։

Կարիերա
-------

Ծնվել է Պեչում (Կոսովո)։ 1999 թվականից սկսել է զբաղվել ձյուդոյով։ Նրա մարզիչն է Դրիտոն Կուկան։

2009 թվականին Կլիմենտիում տեղի ունեցած Աշխարհի պատանեկան առաջնությունում արժանացել է ոսկե մեդալի։ 2010 թվականին նա մասնակցել է 5-րդ Պատանեկան առաջնությանը և գրավել 9-րդ հորիզոնականը։ 2012 թվականի Լոնդոնի օլիմպիական խաղերում, նա պարտության է մատնել Ժաննա Սունբերին, բայց հետո պարտվել՝ Քրիստինա Լեգենտին։

2013 թվականին Ձյուդոյի աշխարհի առաջնությունում նվաճել է առաջին հորիզոնականը՝ եզրափակչում հաղթելով բրազիլացի Էրիկա Միրանդային։ Նա դարձել է անկախ Կոսովոյի պատմության առաջին չեմպիոնը։

2016 թվականին Կազանում տեղի ունեցած Ձյուդոյի Եվրոպայի առաջնությունում ստացել է ոսկե մեդալ։

2016 թվականին դարձել է Օլիմպիական խաղերի չեմպիոն։ Հետագայում, Կելմենդիին մեղադրել են դոպինգի մեջ, սակայն էքսպերտիզայի արդյունքում, դոպինգի ցուցանիշը եղել է թույլատրելի սահմաններում։

Ծանոթագրություններ
------------------

1. ↑   — 2012.
2. ↑
3. ↑   — BBC.
4. 1 2
5. 1 2  London 2012: Judo's Majlinda Kelmendi still fighting for recognition — The Guardian, 2012.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մեյլինդա Կելմենդի» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Թեմատիկ կայքեր | IFJ · JudoInside · Olympic Channel · TheSports.org · ՄՕԿ · Internet Movie Database |
|  |
| Չափորոշչային վերահսկողություն | SUDOC: 248425080 · VIAF: 7259159699942603500005 · WorldCat VIAF: 7259159699942603500005 |

 |
**Թևան Կարապետի Խաչյան**, Խաչատրյան (1911, Ազնաբերդ, Նախիջևանի գավառ, Երևանի նահանգ, Կովկասի փոխարքայություն, Ռուսական կայսրություն - 1944), հայ բանաստեղծ։

Կենսագրություն
--------------

Ծնվել է 1911 թվականի մայիսի 15-ին, Նախիջևանի Ազնաբերդ (Ըզնաբերդ) գյուղում։ Ութամյա կրթությունն ստացել է ծննդավայրի դպրոցում, ապա ավարտել է Նախիջևանի Աստապատ գյուղի միջնակարգ դպրոցը։ 1932 թվականին մեկնել է Բաքու, երկու տարի աշխատել տեղի նավթարդյունաբերական կոմբինատում։ 1933 թվականին ընդունվել է ԽՍՀՄ գրողների միության շարքերը։ 1934 թվականին ընդունվել է Երևանի պետական համալսարանի բանասիրական ֆակուլտետը, որը բարձր առաջադիմությամբ ավարտելով 1938 թվականին, նույն տարում ընդունվում է համալսարանի ասպիրանտուրայի գրականագիտության բաժինը։ Միաժամանակ աշխատանքի է անցնում «Ավանգարդ» թերթի խմբագրությունում՝ որպես պատասխանատու քարտուղար։ Համալսարանում ուսանելու տարիներին եղել է բանասիրական ֆակուլտետի կոմերիտական կազմակերպության քարտուղարը։ 1939 թվականի աշնանը զորակոչվում է Խորհրդային բանակ։ 1941 թվականին, երբ արդեն պետք է զորացրվեր, սկսվում է երկրորդ աշխարհամարտը, և հայրենիքի պաշտպանությանը առաջինը զինվորագրվածների շարքերին միացած մարտիկ-մտավորականը պատերազմի առաջին իսկ օրերից մասնակցում է ֆաշիզմի դեմ մղվող թեժ մարտերին։ Զոհվել է 1944 թվականին՝ Ուկրաինայի ազատագրման համար մղվող մարտերից մեկում։

Երկեր
-----

* «Առօրյան» բանաստեղծությունների ժողովածու, Երևան, 1938
* «Ցայգածաղիկ» (կազմեց և հրատ. պատրաստեց Արտակ Վարդանյանը), Երևան, 2001

Ծանոթագրություններ
------------------

1. ↑  Ա․ Ա․ Այվազյան, ՆԱԽԻՋԵՎԱՆ․ պատկերազարդ բնաշխարհիկ հանրագիտակ, Երևան, «Հուշարձան», 1995, էջ 260 — 368 էջ. — 2700 հատ, ISBN 5-8079-0911-9։

Գրականություն
-------------

* «Ցայգածաղիկ» (կազմեց և հրատ. պատրաստեց Արտակ Վարդանյանը), Երևան, 2001

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | ՀԳՀԳ: 19993 · LCCN: n2002060857 · VIAF: 46123372 · WorldCat VIAF: 46123372 |

 |
**Ջաֆար Ջաբարլու տուն-թանգարան** (ադրբ.՝ Cəfər Cabbarlının ev-muzeyi), տուն-թանգարան, որտեղ ապրել է ադրբեջանցի խորհրդային գրող, ադրբեջանական դրամատուրգիայում սոցիալիստական ռեալիզմի հիմնադիր, Ադրբեջանական ԽՍՀ արվեստի վաստակավոր գործիչ Ջաֆար Ջաբարլին;

Պատմություն
-----------

Տունը որտեղ Ջ. Ջաբարլին ապրել է, ներկայումս գործում է որպես թանգարան։ Թանգարանը բացվել է 1982 թվականի մարտի 20-ին, բանաստեղծի 80-ամյակի կապակցությամբ։ Թանգարանում պահվում են ավելի քան 10000 ցուցանմուշներ։

Թանգարանը թողարկել է «Ես ազատ թռչուն եմ» ձայնասկավառակը, որը բաղկացած է բանաստեղծի բանաստեղծություններից։ Միևնույն ժամանակ, Ջաֆար Ջաբարլիի մրցանակը ստեղծվել `Ջաբբարլի 100-ամյա հոբելյանի կապակցությամբ և ներկայացվել է բազմաթիվ արվեստագետների։

Ցուցահանդեսային սենյակներում ցուցադրվում են գրողի կյանքն ու ստեղծագործությունը արտացոլող փաստաթղթեր և լուսանկարներ, անձնական և իր ընտանիքի անձնական իրերը։

Ներկայումս թանգարանը ղեկավարում է Գամար Սեյֆադդինկըզը։

Տես նաև
-------

* Ջալիլ Մամեդկուլիզադեի տուն-թանգարան
* Նարիման Նարիմանովի տուն-թանգարան
* Մամեդ Սաիդ Օրդուբադիի տուն-թանգարան
* Սամեդ Վուրղունի տուն-թանգարան

Ծանոթագրություններ
------------------

1. ↑  Дом-Музей Джафара Джаббарлы
2. ↑  «Թանգարանի կայքը». Արխիվացված է օրիգինալից 2018 թ․ մարտի 6-ին. Վերցված է 2019 թ․ հունվարի 25-ին.
3. ↑  Ջաֆար Ջաբարլու տուն-թանգարան
4. ↑  «Театральный музей Джафара Джаббарлы». Արխիվացված է օրիգինալից 2020 թ․ օգոստոսի 8-ին. Վերցված է 2019 թ․ հունվարի 25-ին.
**Նիկոլոզ Բասիլաշվիլի** (վրաց.՝ ნიკოლოზ ბასილაშვილი, փետրվարի 23, 1992(1992-02-23), Թբիլիսի, Վրաստան), վրացի պրոֆեսիոնալ թենիսիստ, Վրաստանի առաջին ռակետ։

Կենսագրություն
--------------

Նիկոլոզ Բասիլաշվիլին ծնվել է 1992 թվականի փետրվարի 23-ին Վրաստանի մայրաքաղաք Թբիլիսիում։ Նրա հայրը՝ Նոդարը, եղել է Վրաստանի ժողովրդական պարի անսամբլի պարող, իսկ մայրը՝ Նատալիան, եղել է բժշկուհի։

Նա ունի Թենզիգ անունով եղբայր։ Տիրապետում է վրացերեն, ռուսերեն և անգլերեն լեզուներին։ 2013 թվականի սեպտեմբերի 28-ին ամուսնացել է Նեկա անունով մի աղջկա հետ։

Թենիս սկսել է խաղալ դեռևս հինգ տարեկան հասակից։ Տասներկու տարեկան հասակում մեկնել է Ամերիկայի Միացյալ Նահանգներ՝ վերապատրաստման նպատակով։ Երբ նա դեռ 15 տարեկան էր, նրա ծնողներն ապրելու նպատակով տեղափոխվեցին Ռուսաստանի Դաշնություն։ Սկզբնական շրջանում երիտասարդ թենիսիստը հանդես էր գալիս, որպես Ռուսաստանի ներկայացուցիչ, սակայն որոշ ժամանակ անց նա որոշում ընդունեց հանդես գալ Վրաստանի դրոշի ներքո։

Կարիերա
-------

2015 թվականին Նիկոլոզ Բասիլաշվիլին որակվել է, որպես Մեծ Սաղավարտի մրցաշարերից մեկի՝ Ֆրանսիայի տղամարդկանց բաց առաջնության մենախաղորդ թենիսիստ։ Սակայն նա առաջին իսկ շրջանից դուրս է մնացել առաջնությունից՝ պարտվելով Ավստրալիան ներկայացնող հույն թենիսիստ Թանասիս Կակինակիսին։

Մրցաշարից մեկ ամիս անց Նիկոլոզը որակավորվել է՝ դառնալով Ուիմբլդոնի մրցաշարի տղամարդկանց առաջնության մասնակից։ Այստեղ Բասիլաշվիլին կարողացել է հասնել մինչև երրորդ ռաունդ՝ դառնալով Վրաստանի թենիսի պատմության մեջ երկրորդ թենիսիստը, ով կարողացել է հասնել Ուիմբլդոնի մրցաշարի երրորդ ռաունդ։

2015 թվականին կատարել է իր նորամուտը Վրաստանի թենիսի ազգային հավաքականի կազմում։ Ներկայումս Վրաստանի առաջին ռակետն է։

Ծանոթագրություններ
------------------

1. 1 2 3 4 5  ATP վեբկայք
2. 1 2  «Նիկոլոզ Բասիլաշվիլու կենսագրություն // ATP աշխարհի մրցաշար՝ թենիս». *ATP World Tour* (անգլերեն). Վերցված է 2017 թ․ փետրվարի 22-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Նիկոլոզ Բասիլաշվիլի» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | ATP · ITF |

 |

|  |
| --- |
| 
  **Կենսագրություն**   **Թենիս**   **Վրաստան**
 |
**Նելլի Վլադիմիրի Ուվարովա** (ռուս.՝ Не́лли Влади́мировна Ува́рова, մարտի 14, 1980(1980-03-14), Մաժեյկայ, Լիտվական ԽՍՀ, ԽՍՀՄ), թատրոնի և կինոյի ռուսական հայազգի դերասանուհի, Յախոնտովի և Սմոլենսկու անվան մրցույթների դափնեկիր։

Կենսագրություն
--------------

Նելլի Ուվարովան ծնվել է Լիտվայի Մաժեկյայ քաղաքում 1980 թվականի մարտի 14-ին խառը ռուս-հայկական ընտանիքում։

Ավարտել է Գերասիմովի անվան կինոմատոգրաֆիայի համառուսաստանյան պետական համալսարանը (ռուս.՝ ВГИК)։

1999 թվականից Ուվարովան սկսել է նկարահանվել կինոֆիլմերում, որոնց թվում է հայտնի «Բումեր» ֆիլմը։

2001 թվականից Ռուսական ակադեմիական երիտասարդական թատրոնի (ռուս.՝ РАМТ) առաջատար դերասանուհի է, որտեղ խաղում է բազմապլանային դերեր։

2004 թվականին «Ծիածան» (ռուս.՝ Радуга) Միջազգային փառատոնում ստացել է մրցանակ կանացի լավագույն դերակատարման համար։

2005 թվականին դերասանուհուն հրավիրում են «Մի ծնվիր գեղեցիկ» (ռուս.՝ «Не родись красивой») սերիալի գլխավոր կանացի դերի կատարման համար, որտեղ Նելլին կատարում է «սքանչելի տգեղուհու»՝ Եկատերինա Պուշկարյովայի դերը։ Նկարահանման հրապարակում աշխատում է իր հարազատ քրոջ Ելենա Ուվարովայի հետ, որն էր զգեստների վարպետը։

2006 թվականին էկրաններին առաջին անգամ դուրս էգալիս հայտնի ռեժիսոր և պրոդյուսեր Կարեն Հովհաննեսյանի (Ռուսաստանում հայտնի է որպես Կարեն Օգանեսյան) Նելլի Ուվարովայի մասնակցությամբ (հաշվի չառնելով էպիզոդային դերը «Բումերում») լիամետրաժ «Ես մնում եմ» (ռուս.՝ «Я остаюсь» ) ֆիլմը։

2007 թվականին Նելլի Ուվարովան հրավեր է ստանում 40-սերիանոց «Ատլանդիտա» սերիալում Վերայի դերա համար, որը հաջողությամբ է անցել է ՍՏՍ (Ռուսաստան) և 1+1 (Ուկրաինա) հեռուստաալիքներով։

Ծանոթագրություններ
------------------

1. 1 2  Internet Movie Database — 1990.
2. ↑  «Նելլի Ուվարովայի հարցազրույցը «Բաշնյա» պարբերականին». Արխիվացված է օրիգինալից 2014 թ․ հուլիսի 14-ին. Վերցված է 2010 թ․ հոկտեմբերի 15-ին.
3. ↑  «Ուվարովայի հարցազրույցը «Երևան» ամսագրին». Արխիվացված է օրիգինալից 2009 թ․ մայիսի 17-ին. Վերցված է 2010 թ․ հոկտեմբերի 15-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Նելլի Ուվարովա» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ |
|  |
| Թեմատիկ կայքեր | ČSFD · Internet Movie Database · ԿինոՊոիսկ |

 |
Անվան այլ կիրառումների համար տե՛ս՝ Յանտրա (այլ կիրառումներ)

**Յանտրա** (բուլղար․՝ Янтра, լատին․՝ Iatus), գետ Բուլղարիայի հյուսիսում, Դանուբ գետի աջ վտակը։ Ունի 285 կմ երկարություն  (Դանուբի բուլղարական երրորդ ամենաերկար վտակը), ավազանի տարածքը կազմում է 7,862 կմ։

Յանտրա գետը Ցենովոյի մոտ, գետաբերանից ոչ հեռու
Յանտրայի աղբյուրը Կենտրոնական Stara Planina-ի Hadzhi Դիմիտար գագաթի ստորոտին է՝ 1,340 մետր բարձրություն։ Վերին հոսանքներում այն հաճախ անվանվում է «Էտար»։ Դեպի Դանուբ հոսում է Սվիշտովի մոտով։

Գետի առանձնահատկություններից են նախաբալկանյան տարածքով հոսելիս ստեղծված կիրճերը, որոնցից ամենամեծը մոտ է Վելիկո Տիրնովո վարչական կենտրոնին։

Գետի վրայի խոշոր քաղաքներն են Գաբրովոն, Վելիկո Տիրնովոն, Գոռնա Օրիախովիցան, Պոլսկի Տրիմբեշը և Բյալան, որին մոտ է գտնվում Յանտրայի վրա գտնվող հայտնի Բելենսկի կամուրջը։

Յանտրան ունի ավելի քան 10 կմ երկարությամբ 30 վտակներ։

Պատկերասրահ
-----------

* 
* 
*

Ծանոթագրություններ
------------------

1. ↑  Kolyu Ficheto’s Bridge over the Yantra River – Byala(չաշխատող հղում)

Արտաքին հղումներ
----------------

* Река Янтра на BlueLink.net Արխիվացված 2010-05-28 Wayback Machine
* Река Янтра и нейните притоци.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Յանտրա (վտակ)» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | LCCN: sh2006008724 · NKC: ge129423 |

 |
**ՆՍԳԲԿ վարչական շենք** (գերմ.՝ Verwaltungsbau der NSDAP), վարչական կառույց Մյունխենում, որը կառուցվել է 1933-1937 թվականներին ճարտարապետ Պաուլ Լյուդվիգ Տրոստի կողմից։ Կառույցի առաջին ճարտարապետական նախագծերը թվագրվում են 1931 թվականին։ Շինարարական աշխատանքները ավարտվել են ճարտարապետի մահվանից երեք տարի անց։

Նացիոնալ-սոցիալիզմի ժամանակ Նացիոնալ-սոցիալիստական գերմանական բանվորական կուսակցության վարչական շենքում տեղակայված էր կուսակցության կենտրոնական ապարատը։ Մասնավորապես, այս շենքում է պահվել կուսակցության 8 միլիոն անդամների քարտարանը։ Հսկա գրապահարանները, որտեղ պահվում էր քարտարանը, մինչ օրս գտնվում են շենքի նկուղային հատվածում։ «Ֆյուրերբաուի» հետ միասին (ինչպես նաև ներկայումս ապամոնտաժված Պատվո տաճարների), այն ավարտում է Մյունխենի Քյոնինգսպլաց հրապարակի ճարտարապետական կոմպոզիցիայի արևելյան հատվածը։

ՆՍԳԲԿ վարչական շենքը։ Շենքի ներկայիս տեսքը, 2009 թվական։
1945 թվականին Նացիոնալ-սոցիալիստական գերմանական բանվորական կուսակցության վարչական շենքում և «Ֆյուրերբաուում» տեղակայվել է Հարավային Գերմանիայում՝ Երրորդ Ռայխի նացիոնալ-սոցիալիստական կազմակերպությունների կողմից երկրից դուրս բերված մշակութային ժառանգության կենտրոնական հավաքակայանը։ Այստեղից այդ արժեքները փոխանցվել են օրինական սեփականատերերին։

Ներկայումս ՆՍԳԲԿ նախկին վարչական շենքում տեղակայված է Դասական քանդակագործության պատճենների և Մյունխենի պետական գրաֆիկական հավաքածուների թանգարանները։

Տես նաև
-------

* Գերմանական արվեստների տուն
* Շագանակագույն տուն
* Ֆյուրերբաու
* Պատվո տաճարներ (Մյունխեն)

Ծանոթագրություններ
------------------

1. ↑
2. ↑  «Административное здание НСДАП, Мюнхен в 2019». *www.turizm.ru* (ռուսերեն). Վերցված է 2019 թ․ հունիսի 15-ին.

Գրականություն
-------------

* Viktor Ullrich: *Hauptstadt der Bewegung. Teil 1 Munchen 1919—1938*, ISBN 3-88741-080-7

Արտաքին հղումներ
----------------

* Viertel der NSDAP – Verwaltungsbau

|  |  |
| --- | --- |
|  | Վիքիպահեստն ունի նյութեր, որոնք վերաբերում են «ՆՍԳԲԿ վարչական շենք» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | VIAF: 192420806 · WorldCat VIAF: 192420806 |

 |
**Յուլեմիստե** (էստ․՝ Ülemiste järv), լիճ Տալլինի արվարձանում։ XIV դարից լիճը քաղաքի համար ծառայում է որպես խմելու ջրի աղբյուր։ 2005 թվականի տվյալներով՝ ջրի միջին օգտագործումը օրական կազմում է 60 829 մ³: Յուլեմիստե լիճը սնվում է հիմնականում Կուրնա և Պիրիտա գետերի ջրերով։

Յուլեմիստե լճի մոտ են տեղակայված Տալլինի օդանավակայանն (լճի արևելյան կողմում) ու Ülemiste առևտրի կենտրոնը։ 2010 թվականի մարտի 18-ին DHL ընկերության Antonov An-26 ինքնաթիռը վթարային վայրէջք է կատարել լճի սառույցի վրա, և 1,5 տոննա վառելանյութ թափվել է լճի մեջ։ Սակայն ինքնաթիռի 6 հոգանոց անձնակազմը ժամանակին տարհանվել է, և ոչ ոք չի տուժել։

Կենդանական աշխարհ
-----------------

Յուլեմիստե լճում բնակվում են տարբեր տեսակի ձկներ, այդ թվում՝ օձաձկներ, որ այդտեղ են բերվել 1986 թվականին։ Գիշատիչ ձկները կազմում են լճում բնակվող ձկների 5%-ը։

Լեգենդներ
---------

Ըոստ էստոնական լեգենդների՝ Յուլեմիստե լիճն առաջացել է Լինդայի արցունքներից, որը, նստելով մեծ գլաքարի վրա, ողբացել է իր ամուսնու՝ դյուցազուն Կալևի մահը։

Լայն տարածում ունի նաև Յուլեմիստեի ծերունու մասին (էստ․՝ Ülemiste vanake) լեգենդը։ Իրեն հանդիպած բոլոր մարդկանց նա հարցնում է. «Տալլինի կառուցումն ավարտվե՞ց»։ Եթե ինչ-որ մեկը պատասխանի, թե ավարտվել է, ապա, լեգենդի համաձայն, Յուլեմիստե լիճը կբարձրանա՝ ծածկելով քաղաքը։ Այդ պատճառով էլ Տալլինի շինարարական աշխատանքները երբեք չպիտի դադարեցվեն։

Պատկերասրահ
-----------

* 
* 
* Antonov An-26 ինքնաթիռը Յուլեմիստե լճի սառույցի վրա, 18 մարտի, 2010Antonov An-26 ինքնաթիռը Յուլեմիստե լճի սառույցի վրա, 18 մարտի, 2010
*

Ծանոթագրություններ
------------------

1. ↑  «Cargo plane makes emergency landing on Ülemiste Lake». balticbusinessnews.com. 2010 թ․ մարտի 18. Արխիվացված է օրիգինալից 2011 թ․ հուլիսի 7-ին. Վերցված է 2010 թ․ մարտի 18-ին. `{{cite news}}`: External link in ``|publisher=`` (օգնություն)
2. ↑  «Plane makes emergency landing on frozen lake». Earth Times. 2010 թ․ մարտի 18. Արխիվացված է օրիգինալից 2020 թ․ հոկտեմբերի 30-ին. Վերցված է 2010 թ․ մարտի 18-ին.
3. ↑  Tere, Juhan (2010 թ․ մարտի 18). «Polish cargo plane falls into ice of Lake Ülemiste in Estonia». The Baltic Course. Վերցված է 2010 թ․ մարտի 18-ին.

Արտաքին հղումներ
----------------

* Տեղեկություններ Յուլեմիստե լճի մասին (էստ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Յուլեմիստե» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | LCCN: sh94006222 · VIAF: 315527880 · WorldCat VIAF: 315527880 |

 |
**NetEase, Inc.**, առցանց տեխնոլոգիական չինական ընկերություն, որը տրամադրում է առցանց ծառայություններ։ Ընկերությունը հիմնադրվել է 1997 թվականին Դին Լեեմի կողմից։ NetEase ընկերությունը մշակում և ղեկավարում է անհատական համակարգիչների և բջջային սարքերի համար նախատեսված առցանց խաղեր, տրամադրում է գովազդային և էլեկտրոնային փոստի ծառայություններ Չինաստանում։ Աշխարհի խոշորագույն ընկերություններից մեկն է, որը զբաղվում է համացանցով և համակարգչային խաղերով։

NetEase կողմից մշակված խաղերից են՝ Westward Journey, Tianxia III, Heroes of Tang Dynasty Zero, Ghost II, Nostos և Onmyoji։ NetEase նաև համագործակցում է Blizzard ընկերության հետ ղեկավարելով նրանց խաղերի չինական տարբերակները, ինչպիսին են՝ World of Warcraft, StarCraft II և Overwatch։

Պատմություն
-----------

NetEase ընկերությունը հիմնադրվել է 1997 թվականին։ Ընկերության հիմնական ուղղութուններից մեկը համարվում է որոնման համակարգերի մշակումը և զանգվածային բազմաօգտատեր առցանց խաղերի մշակումը։ 2012 թվականի մայիսի տվյալներով ընկերության արժեքը կազմում է 7,8 միլիարդ դոլար, իսկ 2011 թվականի դեկտեմբերի 31-ի տվյալներով ընկերությունում աշխատում էր ավելի քան 6000 մարդ։ 2012 թվականին պաշտոապես ընկերության անվանումը փոխվեց NetEase.com-ից դառնալով NetEase, Inc։ NetEase ընկերության գործընկերներից մեկը Coursera նախագիծն է։

2004 թվականին ընկերության հիմնադիր Դին Յեյը արժանացավ *Wharton Infosys Business Transformation* մրցանակին, տեղեկատվական տեխնոլոգիաների զարգացման գործում մեծ դերակատարության համար։

Ընկերությանն է պատկանում 163.com-ը, որի ամենամյա այցելությունների քանակը կազմում է 1․8 միլլիոն սկսած 2008 թվականից։ 2013 թվականին, համաձայն Alexa Internet-ի տվյալների կայքը այցելությունների քանակով զբաղեցնում է 24-րդ հորիզոնականը։

Ծանոթագրություններ
------------------

1. 1 2
2. ↑  «Netease Search Engine - Youdao/yodao spider». Httpuseragent.org. 2008 թ․ դեկտեմբերի 31. Արխիվացված օրիգինալից 2015 թ․ հուլիսի 9-ին. Վերցված է 2012 թ․ օգոստոսի 17-ին.
3. ↑  «NetEase Fact sheet 1Q12». Phx.corporate-ir.net. Արխիվացված օրիգինալից 2019 թ․ մարտի 26-ին. Վերցված է 2012 թ․ օգոստոսի 17-ին.
4. ↑  «NetEase English Name Changes» (չինարեն). Sina.com. 2012 թ․ մարտի 29. Արխիվացված օրիգինալից 2012 թ․ ապրիլի 1-ին. Վերցված է 2012 թ․ մարտի 29-ին.
5. ↑  «Coursera partners with NetEase to deliver free online learning in China». Արխիվացված օրիգինալից 2013 թ․ հոկտեմբերի 23-ին. Վերցված է 2013 թ․ հոկտեմբերի 29-ին.
6. ↑  «Infosys and Wharton School Announce the Wharton Infosys Business Transformation Awards 2004 for Asia Pacific» (PDF) (անգլերեն). Deutsche Bank. Արխիվացված է օրիգինալից (PDF) 2015 թ․ սեպտեմբերի 30-ին. Վերցված է 2013 թ․ հոկտեմբերի 29-ին.
7. ↑  us Data Only (2011 թ․ հոկտեմբերի 26). «Siteanalytics.compete.com». Siteanalytics.compete.com. Արխիվացված է օրիգինալից 2011 թ․ օգոստոսի 13-ին. Վերցված է 2012 թ․ օգոստոսի 17-ին.
Նկարը՝ Պասկալ Կոստեի:
**Ֆին (այգի)** (պարս.՝ باغ فین *Bagh-e Fin*), պարսկական այգի Իրանի Քաշան քաղաքում։ Այն իր մեջ ներառում է Ամիր Կաբիրի լոգարանը, որտեղ էլ մահացել է։ Ամիր Կաբիրին ուղարկել էր Նասերեդին շահը 1852 թվականին։ Վերանորոգումն ավարտվել է 1590 թվականին։ Ֆին այգին Պարսկաստանի ամենահին պահպանված այգիներից է։

Պատմությունը
------------

Այգու ներկայիս տեսքը պահպանվել է դեռևս Սեֆյանների շրջանից։ Այգին հաճախ մի տեղից մյուսն է տեղափոխվել, սակայն ոչ մի նկար չի պահպանվել այդ վայրերից։

Այգու ներկայիս տեսքը կառուցվել է Աբասի (1571-1629) օրոք, Ֆին գյուղի մոտ՝ Քաշանից մի քանի կիլոմետր հարավ-արևելք։

Այգին հետագա զարգացում է ստացել Սեֆյան տոհմի ժամանակ, ընդհուպ մինչև պարսկական Աբբաս II (1633-1666)։ Այն բարձր է ճանաչվել Ֆաթհ Ալի Շահ քաջարի օրոք և զգալիորեն ընդլայնվել։

Այգին հետագայում եղել է վատ վիչակում մինչև 1935 թվականը՝ Իրանի ազգային ժառանգության ցուցակում ներառվելը։ 2007 թվականի սեպտեմբերի 8-ին ֆին այգին ներառվեց ՅՈՒՆԵՍԿՕ-ի նախնական ցուցակում։

2012 թվականի հուլիսի 18-ին ՅՈՒՆԵՍԿՕ-ն այգին հայտարարեց ՅՈՒՆԵՍԿՕ-ի համաշխարհային ժառանգության օբյեկտ։

Կառուցվածքը
-----------

Այգին զբաղեցնում է 2,3 հեկտար՝ չորս կլոր աշտարակներով շրջապատված գլխավոր բակով։ Ինչպես բազմաթիվ այլ պարսկական այգիների՝ Ֆին այգում օգտագործվում է զգալի թվով ջրային օբյեկտներ։

Այգում շատ կան նոճու ծառեր։

* Քուշակ՝ Քաշանի Ֆին այգու մի հատված։Քուշակ՝ Քաշանի Ֆին այգու մի հատված։
* 
* Քուշակը գտնվում է այգու կենտրոնական հատվածում։Քուշակը գտնվում է այգու կենտրոնական հատվածում։
* Քուշակի նկարազարդ առաստաղը։Քուշակի նկարազարդ առաստաղը։

Ծանոթագրություններ
------------------

1. 1 2  Wiki Loves Monuments monuments database — 2017.
2. 1 2  archINFORM (գերմ.) — 1994.
3. 1 2 3 4
4. 1 2 3
5. ↑
6. 1 2 3  Iranian Cultural Heritage, Handicrafts and Tourism Organization. «Bagh-e Fin (Fin Garden), Kashan». Unesco tentative list. Վերցված է 2008 թ․ ապրիլի 15-ին.
7. 1 2  «Bagh-e Fin». gardenreview.com. Վերցված է 2008 թ․ ապրիլի 16-ին.

Արտաքին հղումներ
----------------

* Fin Garden at ArchNet
* Fin Garden at sartar.ir

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ֆին (այգի)» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |
**Օխտինայի արագոնիտային քարանձավ** (սլովակ.՝ **Ochtinská aragonitová jaskyňa**, հունգ.՝ **Martonházi-aragonitbarlang**), քարանձավ Սլովակիայի հարավային մասում՝ Ռոժնավայի մերձակայքում։ Թեև ռեկորդային երկարություն չունի (երկարությունն ընդամենը 300 մետր է), այդուհանդերձ համարվում է աշխարհի ամենաուշագրավ քարանձավներից մեկը՝ իր ներսում եղած հազվագյուտ արագոնիտային կազմավորումների շնորհիվ։ Մանավանդ՝ եթե հաշվի առնվի, որ աշխարհում մինչև այժմ հայտնաբերվել է արագոնիտային ընդամենը երեք քարանձավ։

Օխտինայի քարայրի գլխավոր տեսարժանությունը «*Ծիր Կաթին*» անվանումն ստացած սրահն է, որտեղ արագոնիտի ճերմակ ճյուղավորումներն ու կուտակումները շողշողում են, ինչպես աստղերը Ծիր Կաթինի համաստեղությունում։ Քարանձավը 1954 թվականին հայտնաբերել են Մարտին Ցանգարն ու Իրժի Պրոսեկը։ Հանրության համար այն բաց ու մատչելի է դարձել 1972 թվականից:Սլովակիայի կարստային ծագում ունեցող մնացած քարանձավների պես՝ Օխտինայի արագոնիտային քարայրը ևս ներառվել է ՅՈՒՆԵՍԿՕ-ի «Համաշխարհային ժառանգության» ցանկում՝ որպես *Caves of Aggtelek Karst and Slovak Karst* ընդհանրության բաղկացուցիչ մաս։

Պատկերասրահ
-----------

* Արագոնիտը քարանձավի ներսումԱրագոնիտը քարանձավի ներսում
* Քարանձավի մատույցներումՔարանձավի մատույցներում

Ծանոթագրություններ
------------------

1. ↑  Lucinda Mallows, Lucy Mallows (2007). *Slovakia: The Bradt Travel Guide*. Bradt Travel Guides. էջ 6. ISBN 1-84162-188-9.
2. ↑  Mallows, Lucy (2007). «Ochtínská aragonitová jaskyňa (cave)». *Slovakia*. էջեր 293–4. ISBN 978-1-84162-188-3.

Արտաքին հղումներ
----------------

* Official site with pictures, map of the cave, and contact information
* Národní přírodní památka Ochtinská aragonitová jaskyňa, Štátny zoznam osobitne chránených častí prírody SR
* Chránené územia, Štátna ochrana prírody Slovenskej republiky

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Օխտինայի արագոնիտային քարանձավ» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | VIAF: 7053156565732223500002 · WorldCat VIAF: 7053156565732223500002 |

 |
**Միլան Ալեքսիչ** (կյուրեղագիր սերբերեն՝ **Милан Алексић**, մայիսի 13, 1986(1986-05-13), Բելգրադ, ՀՍՖՀ), սերբ անվանի ջրագնդորդ, որն իր հայրենի երկրի հավաքականի կազմում մասնակցել է 2012 թվականին Լոնդոնում և 2016 թվականին Ռիո դե Ժանեյրոյում անցկացված ամառային օլիմպիական խաղերին։

Լոնդոնյան օլիմպիադայում Ալեքսիչը մասնակցել է ջրագնդակի մրցաշարի ութ խաղի և խփել հինգ գոլ՝ նպաստելով, որ Սերբիայի հավաքականն արժանանա բրնզե մեդալների։ Հաջորդ օլիմպիական խաղերում, որոնք տեղի են ունեցել 2016 թվականին Բրազիլիայի խոշորագույն քաղաք Ռիո դե Ժանեյրոյում, Ալեքսիչն ու իր թիմակիցները զարգացրել են հաջողությունը և նվաճել օլիմպիադայի հաղթողի կոչումն ու ոսկե մեդալներ։

Ջրագնդակի Սերբիայի հավաքական թիմի կազմում Միլան Ալեքսիչը նվաճել է նաև աշխարհի չեմպիոնի տիտղոսը, երկու անգամ հաղթող ճանաչվել աշխարհի գավաթի խաղարկություններում (2009 և 2015 թվականներին), 2011 թվականին էլ այդ գավաթի խաղարկության հեղինակավոր ու դժվարին մրցաշարում գրավել է երկրորդ տեղը։ Բացի այդ, 2017 թ. աշխարհի առաջնությունում արժանացել է բրոնզե մեդալի, երեք անգամ նվաճել Եվրոպայի չեմպիոնի ու գավաթակրի տիտղոսները (2012, 2014 և 2016 թվականներին)։ Ակումբային մրցաշարերում ամենամեծ հաջողությանը նա հասել է 2011 թվականին, երբ Սերբիայի մայրաքաղաք Բելգրադի «Պարտիզան» թիմի կազմում նվաճել է Եվրոլիգայի գավաթն ու սուպերգավաթը(այդ թիմի կազմում բազմիցս դարձել է նաև Սերբիայի չեմպիոն ու գավաթակիր)։

Ծանոթագրություններ
------------------

1. ↑  Milan Aleksić Արխիվացված 2012-12-17 Wayback Machine. Sports Reference. Läst 17 augusti 2015.
2. ↑  Schneyer, Joshua. (21 augusti 2016). Serbia on a roll with gold medal in water polo. Reuters. Läst 11 maj 2018.
3. ↑  2009 - SRB Արխիվացված 2012-02-05 Wayback Machine. World Champions. FINA. Läst 17 augusti 2015.
4. ↑  SRB - Serbia. Men's Water Polo. 16th FINA World Championships. Läst 17 augusti 2015.
5. ↑  SRB - Serbia. Men's Water Polo. 14th FINA World Championships. Läst 17 augusti 2015.
6. ↑  (29 juli 2017). Men’s water polo: Serbia is the bronze medallist. Արխիվացված 2018-05-11 Wayback Machine fina-budapest2017.com. Läst 11 maj 2018.
7. ↑  Milan Aleksić Արխիվացված 2016-10-19 Wayback Machine. nbcolympics.com
8. ↑  «Milan Aleksic signs with Szolnok». *Waterpoloworld International*. Արխիվացված է օրիգինալից 2016 թ․ սեպտեմբերի 16-ին. Վերցված է 2016 թ․ փետրվարի 18-ին.

Արտաքին հղումներ
----------------

* Milan Aleksić at Water Polo Association of Serbia (archived)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Միլան Ալեքսիչ» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ |
|  |
| Թեմատիկ կայքեր | FINA · Olympic Channel · ՄՕԿ |

 |
**Նիվեռնե** ( ֆր.՝ Nivernais, Ֆրանսիայի պատմական մարզերից մեկը։ Կոպիտ հաշվարկներով՝ իր սահմաններով համընկել է Նևերի դքսության հետ։

Այն Լյուդովիկոս Բարեպաշտը նվիրել է իր որդիներից Պեպինին։ 9-րդ դարի երկրորդ կեսից նրա տարածքում էր գտնվում Նևերի կոմսությունը։ Նիվեռնեի տարածքը, ըստ մոտավոր գնահատման, եղել է 6,8 հազար քառակուսի կիլոմետր։

Մայրաքաղաքը Նևեր քաղաքն էր։ Մարզը զբաղեցնում էր Նիևրի ժամանակակից դեպարտամենտը և Լուարի միջին հոսանքի աջ ափի հարակից տարածքը։ Հյուսիսում Նիվեռնեն սահմանակից էր Օռլեանին, հյուսիսում և արևելքում՝ Բուրգունդիային, հարավում՝ Բուրբոնեին, արևմուտքում՝ Բերիին։

Ֆրանսիական մեծ հեղափոխությունից հետո մարզը լուծարվել է։

Ամենակարևոր քաղաքներն էին Շատո Շինոն Վիլը, Դոնզին, Կլամսին, Դեսիզը։ Նպաստավոր հողածածկույթի և խոնավ կլիմայի շնորհիվ Նիվեռնեի տարածքը հիմնականում ծածկված էր անտառներով։

1784 թվականին այստեղ սկսվել է ջրանցքի շինարարությունը, որը հետագայում կոչվել է մարզի անունով։

Նիվեռնեի քարտեզը

Տես նաև
-------

* Նևեր

Ծանոթագրություններ
------------------

1. ↑  Nivernais at the Larousse online encyclopedia
2. ↑  Ниверне // Большой Энциклопедический словарь
3. ↑  Chamber’s Encyclopedia Volume 10 page 50

Գրականություն
-------------

* J.W. Shaffer, 1982, *Family & Farm, Agrarian Change and Household Organization in the Loire Valley 1500-1900*, State University of New York Press, Albany. 259 pp.

Արտաքին հղումներ
----------------

* |  |  |
| --- | --- |
|  | Վիքիպահեստն ունի նյութեր, որոնք վերաբերում են «Նիվեռնե» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա · Նոր |
|  |
| Չափորոշչային վերահսկողություն | GND: 4117898-1 · LCCN: n81124736 · SUDOC: 027491072 · VIAF: 150110780 · WorldCat VIAF: 150110780 |

 |
**Մերկանտուր ազգային պարկ** (ֆր.՝ Parc national du Mercantour), Ֆրանսիայի տասը ազգային պարկերից մեկը։ Ստեղծվել է 1979 թվականից, և այդ ժամանակից ի վեր Մերկանտուրը հանրաճանաչ վայր է։ Այստեղ այցելում են տարեկան 800000 զբոսաշրջիկներ։

Տարածք
------

Պաշտպանված տարածքն ընդգրկում է 685 քառ. կմ տարածք, որը բաղկացած է կենտրոնական անմարդաբնակ գոտուց և յոթ հովիտներից, ինչպիսիք են Ռոյան, Բևերան, Վեզյուբին, Տինեն, Վարը (Ծովափնյա Ալպերում), Վերդոնը և Ուբայը։ Ծայրամասային գոտում կա 28 գյուղ։ Գյուղերից շատերը բարձրադիր են, ինչպես օրինակ՝ Բելվեդերեն Գորդոլասքյու հովտի սկզբում, որտեղ կան հիանալի ճարտարապետական հարստություններ (բազմաթիվ եկեղեցիներ, որոնք Նիսի նկարիչները զարդարել են որմնանկարչությամբ)։ Ավելի քան 150 գյուղական վայրեր են տեղակայված պարկում։ Բեգո լեռան շրջակայքում կան ժայռապատկերներ։ Դրանք թվագրվում են նեոլիթի և բրոնզի դարի վերջին։

Աշխարհագրություն
----------------

Լեռնագագաթների շրջանում (Ժելան երրորդ ամենաբարձր լեռն է Ծովային Ալպերում` 3143 մ բարձրությամբ) գտնվում է մի պատմական հուշարձան՝ *Vallée des merveilles*, որը հայտնի է որպես «հրաշքների հովիտ»։ Բեգո լեռան ստորոտում լեռնագնացները կարող են տեսնել 37000 ժայռապատկերներ, որոնք թվագրվում են բրոնզե դարին։ Դրանցում պատկերված զենքերը, կենդանիները և մարդիկ երբեմն շատ առեղծվածային են։ Մերկանտուր ազգային պարկի պատմական ցուցանմուշներն ու քարե դարի իրերը ցուցադրվում են Տենդեի Musée des Merveilles թանգարանում։

Բուսական աշխարհ
---------------

Բացի քարային կաղնուց, այստեղ աճում են միջերկրածովյան ձիթենին, մրտավարդը, եղևին, եղևնին, շվեյցարական սոճին և ամեն ինչից շատ խեժափիճին։ Մերկանտուրը նաև օժտված է 2000 տեսակի բուսատեսակներով, որոնցից 200-ը հազվագյուտ են։ Դրանք են՝ ալպյան ձնծաղիկը, շուշանը, բայց կան նաև երփներանգ ծաղիկներ ինչպիսիք են` քարբեկը, գառնադմակը, բոգը, սրանք գարնանը ստեղծում են գեղեցիկ գունապնակ։ Մերկանտուրը կազմել է բոլոր կենդանիների կենսաբազմազանության գույքագրման և մոնիտորինգի ծրագիր՝ հայտնաբերելու կենդանիների անհետացած տեսակները։

Կենդանական աշխարհ
-----------------

Քայլողները կարող են հեշտությամբ նկատել քարայծերի, որոնցից մի քանի հազարը ապրում են այգում և կարող են լսել արջամկների ձայնը։ Սպիտակ կզաքիսը, եղջերուն և մուֆլոնը հազվադեպ են հանդիպում, սակայն դրանց կարելի է տեսնել ամռան ամենաշոգ օրերին։ Մերկանտուրում կենդանական աշխարհը բազմազան է. տեղի մացառուտներում կան ազնիվ եղջերու և այծյամ, նապաստակներ, վարազներ, կաքավներ, արծիվներ, ճուռակներ, թիթեռների բազմաթիվ տեսակներ ու ավելի քան 50 իտալական գայլեր։

Պատկերասրահ
-----------

* 
* 
* 
*

Տես նաև
-------

* Ֆրանսիայի ազգային պարկերի ցանկ

Ծանոթագրություններ
------------------

1. ↑
2. ↑  *Valley of Marvels*;
3. ↑  Jegues-Wolkiewiez, Chantale (1997) *Des gravures de la vallée des merveilles au ciel du Mont Bego* Dissertation, Laboratoire d'Ethnologie, UNSA

Արտաքին հղումներ
----------------

* Պաշտոնական կայք

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մերկանտուր» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Չափորոշչային վերահսկողություն | BNF: 11865267z · GND: 4235925-9 · ISNI: 0000000405995473 · LCCN: n85278706 · VIAF: 140793347 · WorldCat VIAF: 140793347 |

 |
**Մարկո Ձոպո** (իտալ. *Marco Zoppo*, իրական անունը՝ Մարկ Ռուջերի (նկարիչը ստացել է «Լո Ձոպո» մականունը, այսինքն՝ «կաղ» իր ֆիզիկական արատի համար) 1433[…], Չենտո, Ֆերերա, Իտալիա - 1478[…], Վենետիկ, Վենետիկի հանրապետություն), իտալացի նկարիչ։

Կենսագրություն
--------------

Ծնվել է Չենտոյում, որը տեղակայված է Ֆերարայի և Բոլոնիայի միջև։ Նկարչի մասին առաջին փաստագրական վկայությունը վերաբերում է 1452 թվականին՝ կապված Պիևե դի Չենտոյում 14-րդ դարի Տիրամոր և մանկան փայտե արձանի վերականգնման հետ։ 1454 թվականին սովորել է Պադովայում՝ Ֆրանչեսկո Սկվարչոնեի արվեստանոցում։ Ձոպոյի հետ է սովորել ապագայում հայտնի խորվաթ նկարիչ Ջորջիո Սկյավոնեն։ Վաղ շրջանի ստեղծագործություններն ստեղծվել են Սկվարչոնեի նմանակման միջոցով և արտացոլում են նաև Պադովայի այլ վարպետների, մասնավորապես` Դոնատելլոյի և Անդրեա Մանտենյայի (որոնք նույնպես եղել են Սկվարչոնեի աշակերտներից) ազդեցությունը։

1461-1462 թվականներին աշխատել է Բոլոնիայում և հավանաբար Ֆերարայում։ Այս շրջանի նրա աշխատանքների վրա ազդել է Պիեռո դելլա Ֆրանչեսկայի և Կոզիմո Տուրայի նկարչական ոճը։

Շուրջ 1466 թվականին նկարիչը տեղափոխվել է Վենետիկ։ Վենետիկյան շրջանի աշխատանքների վրա զգալի է Անդրեա դել Կաստանյոն և Բարտոլոմեո Վիվարինին, ինչպես նաև Բելլինի ընտանիքի նկարչական արվեստանոցի ազդեցությունը։ Ձոպոյի վերջին աշխատանքը ցույց է տալիս նրա ծանոթությունը Անտոնելլո դա Մեսինայի աշխատանքին, որը 1474-1476 թվականներին այցելել էր Վենետիկ։

Ձոպոն չի ստեղծել իր անհատական ոճը։ Նրա ստեղծագործությունն իր բոլոր փուլերում եղել է իմիտացիոն, բայց առանձնացել է գեղարվեստական բարձր որակով։

1471 թվականին Ձոպոն ստացել է Վենետիկի քաղաքացիություն։ Նա չի լքել այս քաղաքը մինչ իր մահը՝ 1478 թվականին։

Ծանոթագրություններ
------------------

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2  Benezit Dictionary of Artists — OUP, 2006. — ISBN 978-0-19-977378-7
3. 1 2 3 4  RKDartists (նիդերլ.)
4. 1 2  Athenaeum
5. 1 2  Union List of Artist Names — 2017.
6. ↑  Hugo Chapman, *Padua in the 1450s: Marco Zoppo and His Contemporaries*, 1998.

Գրականություն
-------------

* Мировое искусство (Мастера итальянского Возрождения) / Сост. И. Г. Мосин. — СПб.: ООО «СЗКЭО „Кристалл"», 2006. — 160 с. ил.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մարկո Ձոպո» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists |
|  |
| Բառարաններ և հանրագիտարաններ | Բրոքհաուս · Իտալացիների կենսագրական բառարան · Մեծ կատալոնական |
|  |
| 

|  Չափորոշչային վերահսկողություն |
| --- |
|  |
| BNE: XX931407 · BNF: 136019668 · GND: 118808559 · ICCU: RAVV086562 · ISNI: 0000000115975482 · LCCN: nr94026478 · NTA: 071508430 · NUKAT: n2013045041 · SUDOC: 053510305 · VIAF: 13103992 · ULAN: 500022753 · WorldCat VIAF: 13103992 |

 |

 |
**Հյուսիսային Իռլանդիայի դրոշը** ներկայումս պաշտոնապես հանդիսանում է Մեծ Բրիտանիայի դրոշը։ 1924 թվականին Մեծ Բրիտանիայի կառավարությունը Հյուսիսային Իռլանդիայի կառավարությանը շնորհեց դրոշ, այսպես կոչված Օլսթերի դրոշը, որը պաշտոնապես օգտագործվել է 1953-1972 թվականներին։ Դրոշը բաղկացած էր Սուրբ Գեորգի (Անգլիայի դրոշից) կարմիր խաչից, որի վրա տեղադրված էր վեցագագաթ աստղ (շրջանների քանակով)՝ թագի և «կարմիր ձեռքի» պատկերներով (Օլսթերի պատմական խորհրդանիշը)։

Կարմիր ձեռքի պատկերը նշում է Օլսթերի կապը Հյուսիսային Իռլանդիայի հետ։ 1973 թվականին Հյուսիսային Իռլանդիայի խորհրդարանը լուծարվեց, և դրոշը կորցրեց իր պաշտոնական կարգավիճակը։

Այժմ օգտագործվում է Հյուսիսային Իռլանդիայի մարզիկների և թիմերի կողմից, հավատարիմ զինված խմբերի և բողոքական համայնքի կողմից՝ որպես տարածաշրջանի ոչ պաշտոնական խորհրդանիշ. ըստ բրիտանական օրենքի ՝ Հյուսիսային Իռլանդիայի միակ պաշտոնական դրոշը Մեծ Բրիտանիայի դրոշն է։ Ժամանակ առ ժամանակ քննարկումներ են ընթանում Հյուսիսային Իռլանդիայի նոր պաշտոնական դրոշի հաստատման անհրաժեշտության վերաբերյալ։

Հյուսիսային Իռլանդիայի Մեծ Բրիտանիայի նահանգապետի դրոշը15.08.1924 — 18.07.1973
Սուրբ Պատրիկի դրոշը: Այն Իռլանդիայի խորհրդանիշներից է, Մեծ Բրիտանիայի և Իռլանդիայի միության ակտից հետո այն ներկայացնում է Իռլանդիան Մեծ Բրիտանիայի դրոշի վրա:

Տես նաև
-------

* Սուրբ Գևորգի խաչ

Ծանոթագրություններ
------------------

1. ↑  The Union Flag and flags of the United Kingdom Արխիվացված 2009-07-17 Wayback Machine

|  |  |  |  |
| --- | --- | --- | --- |
| 

| * դ
* ք
* խ
Միացյալ Թագավորություն Մեծ Բրիտանիայի դրոշներ |
| --- |
|  |
| **Մեծ Բրիտանիա՝**
 Մեծ Բրիտանիայի (Union Jack) - Թագավորական շտանդարտ
**Շրջաններ՝**
 Անգլիայի դրոշ -  Շոտլանդիայի դրոշ - Հյուսիսային Իռլանդիայի դրոշ -  Ուելսի դրոշ
**Նավադրոշներ՝**
 նավախելային դրոշ -  առևտրական դրոշ -  ռազմա-ծովային դրոշ -  թագավորական ՌՕԶ դրոշ |

 |
**Մարիա Պոլիդուրի** (հուն․՝ Μαρία Πολυδούρη, ապրիլի 1, 1902(1902-04-01), Կալամատա - ապրիլի 29, 1930(1930-04-29), Աթենք, Հունաստան), հույն բանաստեղծուհի։

Կենսագրություն
--------------

Ծնվել է 1902 թվականի ապրիլի 1-ին Կալամատայում։ Վաղ տարիքում Մարիան դարձել է որբ։ Սովորել է Աթենքի պետական համալսարանում, որտեղ հանդիպել է բանաստեղծ Կոստաս Կարիոտակիսին, ով ևս այդ շրջանում սովորում էր համալսարանում։ Հետագայում այդ բանաստեղծին անվանել են *«անձ, որը եզակի է հունական գրականության մեջ»*։

Կարճ ժամանակ Մարիայի և Կոստասի ծանոթությունը վերածվեց հզոր, բայց դժբախտ սիրո, որը մեծապես ազդել է Մարիա Պոլիդուրի կյանքի և գրական գործունեության վրա։ 1927 թվականին Մարիա Պոլիդուրին Փարիզում հիվանդացել է տուբերկուլոզով։

Շուտով ինքնասպան է լինում Կոստաս Կարիոտակիսը, որից հետո վերջինիս առողջական վիճակը կտրուկ վատթարանում է։ 1930 թվականին նա մնում է առանց տարիքի։ 1930 թվականի ապրիլին՝ քսանութ տարեկան հասակում բանաստեղծուհին մահանում է։

Ստեղծագործություններ
--------------------

Մարիա Պոլիդուրին սկսել է ստեղծագործել տասնչորս տարեկան հասակից։ Բանաստեղծի կողմից հրատարակված առաջին ստեղծագործությունը կրում էր *«Մայր»* անվանումը։ Այն ամփոփված էր «Ընտանեկան աստղ» ամսագրում։ Մեկ տարի անց նա ավարտում է իր առաջին գիրքը, որը սակայն երբևէ չի հրատարակվում։

Դրան հաջորդում են «Դայլալ, որը հանգչում է» (1928 թվական) և «Քաոսի արձագանք» (1929 թվական) բանաստեղծական շարքերը։ Բոլոր այս աշխատությունները հրապարակել է գրող և հրապարակախոս Լիլի Զաղրաֆուն, ով առանձին գիրք է ընծայել 1961 թվականին։

Մարիա Պոլիդուրիի ստեղծագործությունների հիմնական թեմաները եղել են սերն ու մահը։ Նրա մահից հետո բանաստեղծի ընկեր Յաննիս Հոդրոյաննիսը գրել է.

|  |  |  |
| --- | --- | --- |
|  | Մարիա Պոլիդուրին ամենաուժեղ բույրով նրբագույն ծաղիկն է ժամանակակից հունական պոեզիայում։ Նրա մահը Հունաստանին զրկեց իր ամենաերաժշտական, իրական, մաքուր քնարերգակից- Յաննիս Հոդրոյաննիս |  |

Ծանոթագրություններ
------------------

1. 1 2  Library of Congress Authorities — Library of Congress.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մարիա Պոլիդուրի» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | MusicBrainz |
|  |
| Բառարաններ և հանրագիտարաններ | Բրիտանիկա |
|  |
| 

|  Չափորոշչային վերահսկողություն |
| --- |
|  |
| BNE: XX5333401 · BNF: 136142428 · GND: 141676884 · ISNI: 0000000374855100 · LCCN: n81032889 · NLG: 27977 · NTA: 121517934 · NUKAT: n97089608 · SUDOC: 136236839 · VIAF: 223713084 · WorldCat VIAF: 223713084 |

 |

 |

|  |
| --- |
| 
  **Կենսագրություն**   **Հունաստան**   **Եվրոպա**
 |
**Փոփայ (գյուղ)** (անգլ.՝ **Popeye Village** , հայտնի է նաև **Popeye Village Fun Park** , **Sweethaven Village**, **Դանիական գյուղ** անվանումներով), թեմատիկ զբոսայգի Մալթայի հյուսիսարևմտյան մասում՝ Խարսխի ծովախորշի (*Anchor Bay*) ափին, *Mellieħa* գյուղից մոտավորապես 3 կիլոմետր հեռավորության վրա։ Իրենից ներկայացնում է 1930-ական թվականներին բնորոշ ոճով ձկնորսական հորինովի մի ավան՝ Սվիթհեյվեն անվանումով։ *Paramount Pictures* և *The Walt Disney Company* կինոստուդիաների տրամադրած ֆինանսական միջոցներով՝ «Փոփայ» մյուզիքլի նկարահանումները 1980 թվականին իրականացնելու նպատակով։ «Փոփայ»-ի գլխավոր հերոսը՝ նույանուն նավաստին ու մնացած գործող անձինք հայտնի էին դեռևս 1930-ական թվականներին թերթերի էջերում ծաղրանկարիչ Ե. Ք. Սեգարի լույս ընծայած պատկերներից, ինչպես նաև՝ դրանց թեմաներով պատրաստված կոմիքսներից ու նկարահանված մուլտֆիլմից։ Նոր ֆիլմը՝ կինոկատակերգություն-մյուզիքլը 1980 թվականին նկարահանել է կինոռեժիսոր Ռոբերտ Օլտմանը, գլխավոր հերոսին մարմնավորել է հեռուստաֆիլմերից ու սերիալներից արդեն ճանաչում նվաճած դերասան Ռոբին Ուիլյամսը։ Լիամետրաժ ֆիլմի նկարահանումների ավարտից հետո տեղի իշխանությունները *Paramount Pictures*-ի և *The Walt Disney Company*-ի թույլտվությամբ *Popeye Village*-ը վերածել են բացօթյա թանգարանի և զվարճավայրի, որը դարձել է Մալթայի զբոսաշրջային գլխավոր տեսարժան վայրերից մեկը։ Այստեղ գործում է թանգարան, կան մանկական խաղասրահներ, կազմակերպվում են բազմազան շոուներ, պարզ եղանակին՝ 20 րոպե տևողությամբ նավարկություն ծովածոցով։

Պատկերասրահ
-----------

* Փոփայի և Օլիվիա Պալիտոյի հարսանիքի կենդանի խաղարկություն-շոուի տեսարաններից - IՓոփայի և Օլիվիա Պալիտոյի հարսանիքի կենդանի խաղարկություն-շոուի տեսարաններից - I
* Փոփայի և Օլիվիա Պալիտոյի հարսանիքի կենդանի խաղարկություն-շոուի տեսարաններից - IIՓոփայի և Օլիվիա Պալիտոյի հարսանիքի կենդանի խաղարկություն-շոուի տեսարաններից - II
* Խարսխի ծովախորշըԽարսխի ծովախորշը
* Տեսարան զբոսայգուցՏեսարան զբոսայգուց
* ԶբոսայգինԶբոսայգին
*

Ծանոթագրություններ
------------------

1. ↑  Malta, Gozo and Comino, por Simon Gaul Արխիվացված 2017-10-27 Wayback Machine Livro no Google Books - outubro de 2017
2. ↑  Popeye e Olivia existiram de verdade? Veja 5 fatos sobre o marujo Portal BOL - outubro de 2017
3. ↑  Conheça a pitoresca Vila do Popeye em Malta; personagem completa 85 anos em 2014 Portal EcoViagem - outubro de 2017

Արտաքին հղումներ
----------------

* Фоторассказ о Мальте с подробным описанием Деревни Попайя
* Sweethaven Village — official website (eng)
* VisitMalta.com — Sweethaven Village (eng)
* Sweethaven Village Արխիվացված 2012-06-24 Wayback Machine at VisitMalta.com

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Փոփայ (գյուղ)» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | GeoNames |

 |
**Մանչեստր արենա** (անգլ.՝ Manchester Arena), փակ մարզահամերգային համալիր Մանչեստր քաղաքում (Միացյալ Թագավորություն)։ Պաշտոնական բացումը տեղի է ունեցել 1995 թվականի հուլիսի 15-ին։

Մանչեստր արենան Մեծ Բրիտանիայի ամենաընդարձակ (ըստ հանդիսատեսների քանակի) փակ սպորտային արենան է և Եվրոպայի ամենաընդարձակներից մեկն է։ Այն կարող է տեղավորել մինչև 23,000 հանդիսատես (ըստ այլ աղբյուրների ՝ 21 հազար)։ Արենան կառուցվել է ամենամասշտաբային սպորտային մրցումների, հատկապես Օլիմպիական խաղերի անցկացման համար։

Մանչեստր արենայի նախագծման ժամանակ հատուկ ուշադրություն է դարձվել էխոյի կրճատման վրա, որի պատճառով տուժել են Լոնդոնի բազմաթիվ համերգասրահներ։ Այժմ արենան հիմնականում օգտագործվում է համերգների համար։ Արենայում ելույթ են ունենում աշխարհահռչակ բազմաթիվ երաժիշտներ, ովքեր ունակ են վաճառել բավարար քանակով տոմսեր՝ այդպիսի մեծ մարզադաշտը լցնելու համար։

2017-ի պայթյուն
---------------

Հիմնական հոդված՝ Պայթյուն Մանչեստրում 2017
Մանչեստր արենայի «City Room» ֆոյեն։ Լուսանկարը արվել է 2020 թվականին՝ վերանորոգման աշխատանքների ավարտից հետո։
2017 թվականի մայիսի 22-ին, ամերիկացի փոփ երգչուհի Արիանա Գրանդեի Dangerous Woman Tour շրջագայության շրջանակներում տեղի ունեցած համերգից հետո՝ ֆոյեում, մահապարտ ահաբեկիչը պայթեցրել է ինքն իրեն։ Ոստիկանությունը հաղորդել է, որ 22 մեծահասակներ և երեխաներ, ներառյալ ահաբեկիչը զոհվել են, իսկ 500-ը՝ վիրավորվել։

### Վերաբացում

2017 թվականի հունիսի 14-ին հաստատվեց, որ արենան մինչ սեպտեմբեր փակ է լինելու, բոլոր նախատեսված համերգները չեղարկվելու են կամ մեկ այլ տեղ են անցկացվելու։ Նույն թվականի սեպտեմբերի 9-ին արենան վերաբացվել է բարեգործական համերգով, որին մասնակցել են Նոել Գալահերը և այլք։ Այն ուղիղ եթերով հեռարձակվել է BBC Radio Manchester-ով, Key 103-ով և Radio X-ով
։

Ծանոթագրություններ
------------------

1. ↑  Songkick — 2007.
2. 1 2 3 4  «"Манчестер Арена" и Ариана Гранде: краткая справка». Вести.Ru. 2017 թ․ մայիսի 23.
3. ↑  Rawlison, Kevin (2017 թ․ մայիսի 22). «Police warning after reports of explosion at Manchester Arena». *The Guardian*. Վերցված է 2017 թ․ մայիսի 22-ին.
4. ↑  «Manchester Arena blast: 22 dead and 59 hurt». *BBC News*. 2017 թ․ մայիսի 22. Վերցված է 2017 թ․ մայիսի 22-ին.
5. ↑  «Manchester Arena to stay closed until September». *BBC News*. 2017 թ․ հունիսի 14. Վերցված է 2017 թ․ հունիսի 14-ին.
6. ↑  «Manchester Arena: Noel Gallagher to headline reopening concert». *BBC News*. BBC. 2017 թ․ օգոստոսի 16. Վերցված է 2017 թ․ օգոստոսի 16-ին.
7. ↑  «Manchester Arena: Radio stations to broadcast reopening concert». *BBC News*. BBC. 2017 թ․ սեպտեմբերի 5. Վերցված է 2017 թ․ սեպտեմբերի 5-ին.

Արտաքին հղումներ
----------------

* Պաշտոնական կայք

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մանչեստր արենա» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ · ՅուԹյուբ |
|  |
| Թեմատիկ կայքեր | GeoNames |

 |
**Բութանի բանկ** (անգլ.՝ Bank of Bhutan, BoB), Բութանի թագավորության առաջին առևտրային բանկը։

Հակիրճ նկարագրություն
---------------------

1968 թվականի մայիսին Բութանի առաջին բանկը ստացել է թագավորական հավաստագիր։ Բանկի կենտրոնակայանը գտնվում է մայրաքաղաք Թհիմփհուում։ Բանկը ծառայել է որպես կենտրոնական բանկ մինչև 1982 թվականին Բութանի թագավորական արժութային կառավարման ստեղծումը։ Բութանի թագավորական արժութային կառավարման ստեղծումից հետո բանկը հանդես է եկել որպես վճարային և կանխիկ շրջանառության գործակալ։ 2000 թվականին բանկը գրանցվել է որպես պետական հատվածի առևտրային բանկ։

Բանկը 2017 թվականի համար թագավորության ամենամեծ առևտրային բանկն էր, այն ուներ 47 մասնաճյուղային ցանց, որոնք առկա են յուրաքանչյուր ձոնհագում։ Այն թագավորության միակ բանկն է մնացել մինչ 1997 թվականը։ 2017 թվականին թագավորությունում կար հինգ բանկ, այդ թվում` *Bhutan National Bank Ltd, Druk PNB Bank Ltd, Bhutan Development Bank Ltd, T Bank*:

Սեփականատերեր
-------------

Բանկի սեփականատերերն են *Druk Holding & Investments Ltd.*-ն, որին պատկանել է կանոնադրական կապիտալի 80%-ը և Հնդկաստանի պետական բանկը, որը տիրապետել է կապիտալի 20%-ին։ Մինչև 2007 թվականը բանկը ղեկավարվել է Բութանի Ֆինանսների նախարարության կողմից։ Այն կառավարվել է *Druk Holding & Investments*-ի կողմից, որը շահագործել է նաև պետական հատվածի այլ ընկերություններ։

*Druk Holding & Investments*-ը պետական սեփականություն հանդիսացող հոլդինգային ընկերություն է, որի խնդիրն է կառավարել պետական գույքը։ Բութանի ֆինանսների նախարարությունը հոլդինգային ընկերության միակ բաժնետերն է։ *Druk Holding & Investments*-ը Բութանում ունի 10 պետական ընկերություն, այն տիրապետել է կապիտալի առնվազն 51%-ին ևս 4 դուստր ձեռնարկություններում, ներառյալ Բութանա բանկը, և փոքրամասնությունների բաժնեմասերը 5 ընկերություններում (ներառյալ Բութանի ազգային բանկը)։

Բութանի բանկը Թագավորության տնտեսության մեջ
-------------------------------------------

2017 թվականի հուլիսի 1-ի դրությամբ բանկի ակտիվները հասել են 47,7 մլն նգուլդրումի (մոտ 750 հազար դոլար)։ Դրանց 55%-ը բաղկացած է եղել վարկերից, առաջին հերթին բնակչության սպառողական վարկերից և հիփոթեքային վարկերից։

Ծանոթագրություններ
------------------

1. ↑  «About BoB». Банк Бутана. 2017.
2. ↑  «Financial Institutions». Королевское валютное управление Бутана. 2017.
3. 1 2  «DHI Portfolio Companies». Druk Holding & Investments. 2017.
4. ↑  «Abridged Half Yearly Financial Statement for The Half Year Ended 30th June 2017» (PDF). Bank of Bhutan. 2017.
5. ↑  «Financial Stability Report 2015» (PDF). Royal Monetary Authority of Bhutan. 2016.

Արտաքին հղումներ
----------------

* Բութանի բանկի պաշտոնական կայք
* Բութանի դրամական արքայական մարմին
* Հոլդինգային ընկերություն Druk Holding & Investments

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | LCCN: n82094399 · VIAF: 124015626 · WorldCat VIAF: 124015626 |

 |
**Փարիզի ռազմական դպրոց** (ֆր.՝ École militaire), զինվորական մասնագիտացված ուսուցմամբ ուսումնական հաստատություն Ֆրանսիայում։

Տեղակայված է երկրի մայրաքաղաք Փարիզի կենտրոնում՝ Մարսի դաշտի արևելյան հատվածում, վարչականորեն՝ Փարիզի յոթերորդ շրջանում։

Պատմություն
-----------

Ռազմական դպրոցը հիմնադրվել է Ավստրիայի ժառանգության համար մղվող պատերազմից հետո՝ 1751 թվականի հունվարի 18-ին։ Այն ստեղծվել է Ֆրանսիայի թագավոր Լուի Սիրվածի հրամանագրով, ինչպես նաև Մարքիզուհի դե Պոմպադուրի հովանավորությամբ և Ժոզեֆ Պարի Դյուվերնի ֆինսանսավորմամբ։

Դպրոցի ստեղծման նպատակը աղքատ ազնվականական ընտանիքների երեխաներին զինվորական կրթություն տալն է։ Կառույցի շենքը նախագծել է ճարտարապետ Անժ-Ժակ Գաբրիելը։ Շինարարական աշխատանքները սկսվել են 1752 թվականին, սակայն դպրոցի պաշտոնական բացումը տեղի է ունեցել միայն ութ տարի հետո՝ 1760 թվականին։

Ֆրանսիայի կայսր Նապոլեոն I Բոնապարտը ևս եղել է այս դպրոցի սանը։ Երիտասարդ հասակում Նապոլեոնն ընդունվել է Փարիզի ռազմական դպրոց, սակայն ֆինանսական դժվարությունների պատճառով մեկ տարի անց ստիպված է եղել թողնել ուսումը։

Ռազմական հաստատություն
----------------------

Ներկայումս Փարիզի ռազմական դպրոցն իրենից ներկայացնում է ռազմագիտական և գիտահետազոտական հաստատությունների համալիր։ Այստեղ գործում են ստորև նշված հիմնական հաստատությունները՝

* Ռազմական ակադեմիա
* Զինվորական դպրոցի ռազմավարական հետազոտությունների ինստիտուտ
* Առաջատար ռազմական հետազոտությունների կենտրոն
* Գլխավոր շտաբի սպայական բարձրագույն դպրոց

Ծանոթագրություններ
------------------

1. ↑  base Mérimée (ֆր.) — ministère de la Culture, 1978.
2. 1 2  archINFORM (գերմ.) — 1994.

Արտաքին հղումներ
----------------

* Փարիզի ռազմական և ստրատեգիական դպրոցի պաշտոնական կայք (ֆր.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Փարիզի ռազմական դպրոց» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | GND: 4690365-3 · Mérimée: PA00088684 · VIAF: 131269616 · WorldCat VIAF: 131269616 |

 |